Termenul de depunere a declarațiilor fiscale nu va mai fi amânat până de la data de 25 martie până la 25 aprilie, după cum anunțase Ministerul Finanțelor la începutul acestei săptămâni.

Guvernul invocă măsurile luate săptămâna aceasta cu privire la sprijinirea mediului privat, intrate în vigoare astăzi.

„Având în vedere că Ministerul Finanțelor Publice a lansat un amplu program de garantare și subvenționare a creditelor pentru IMM în scopul de a susține mediul privat și în special sectoarele lovite puternic de criza cauzată de virusul COVID-19, dar și măsura de a rambursa cât mai urgent TVA pentru a asigura fluxul de capital, injecții de capital către companii, iar pentru a beneficia de o rambursare companiile trebuie să aibă o situație fiscală actualizată, s-a decis renunțarea la propunerea de prorogare a termenului de depunere a declarațiilor.

Conducerea Ministerului Finanțelor Publice și ANAF asigură contribuabilii că toate cazurile excepționale și argumentate de întârzieri în depunerea declarațiilor vor fi tratate cu toată deschiderea și indulgența prevăzută de lege”, transmite Ministerul Finanțelor.